Aalborg Stiftstidende, 1827-07-12
Udsigt overSteentrykkerie=Kunsten eller Lithographien N. B. Krossing, Premierlieutenant af det Kongelige Artillerie og Jnspecteur ved det Kongelige Steentrykkerie. Dette Skrift 28 Sider stort i 8vo og som er indført i Magazin for Kunstnere og Haandværkere, er udkommet i Aar og er i sig selv ligesaa interessant, som belærende for denne Kunsts Velyndere. Efter at have givet Forklaring over Ordet Lithographie og fore slaget at bruge Lithoglyptik i dets Sted, meddeler Forfatteren Efterretninger om Aloys Sennefelder født i Prag og Chorist ved Theatret i München, som for omtrent 25 Aar siden først opfandt denne Kunst, hvormed man er istand til at erholde en Mangfoldiggjørelse af alle Kunstneres Haandtegninger, som have levet efter dens Opfindelse, og hvorved alle Slags Aftegninger kunne med liden Bekostning komme i et talrigt Publicums Hænder; en Kunst som kan gaae ved Siden af Kobberstikkerkonsten og ikke vil fortrænge den, førend den i enhver Heenseende har naaet den. Som Kunsten blev opfundet i München, saa er ogsaa denne Stad forbleven dens Hovedsæde, hvorfra den har udbredet sig til mange europæiske Lande og selv til Amerika og hvorom Skriftet indeholder lærerige Oplysninger. Lithographie blev først indført i Danmark af Heinrich Wenzler, en Badenser, i 1812. Musik= og Kunsthandler C. Ch. Lose traadte i Forening med ham og oprettede et Steentrykkerie i 1815. Forbindelsen, imellem dem blev ophævet Aaret derpaa og Lose fortsatte det allene; men trættet af de Ubehageligheder, som mødte ham derved, besluttede han at sælge det til Brødrene Suhr fra Hamborg da Hr. Major v. Abrahamson foreslog Hs. Majestæt at det maatte kjøbes af Regjeringen til den indbyrdes Underviisnings Befordring. Forslaget vandt bifald, Steentrykkeriet blev kjøbt for 2000 Rbd. og et Kongeligt Steentrykkerie, blev nu oprettet, hvorover Hr. Major v. Abrahamson blev ansat som Directeur; 1100 Rbd. bleve anviste til dets Jndretning, Officere bleve ansatte som Lithographer og Underofficere som Trykkere. Hr. Major v. Abrahamson indskjød af egne Midler noget over 5000 Rbd. til Steentrykkeriets Drift. Forfatteren til dette Skrift blev udsendt paa en Reise i Udlandet for at gjøre sig nøiere bekjendt med Trykningen i Kridtmaneer; to andre Officere Lieutenanterne v. Henckel og v. Hartvig erholdt ligeledes Reisestipendier for at øve sig som Lithographer og under Professor Lunds Opsyn(som selv har leveret den første Tegning i Overtryksmaneeren) øvede en Deel af det Kongelige Konstacademies Elever sig i at tegne paa Steen; saa at Konstens Udøvelse er allerede kommen i fuld Virksomhed og har gjort betydelige Fremskridt her i Landet. Forfatteren beretter nu hvilke Arbeider Steentrykkeriet hidindtil har leveret i de forskjellige Mancere, at det er etableret i Amaliegaden No. 131, hvor det staaer aabent for enhver som vil lade noget der arbeide og han leverer endelig en udforlig Beretning om Kunstens techniske Deel i Penmaneren, Overtryk, Kridtmaneren og i Arbeidet i Steen, som er for vidtløftig til at kunne meddeles i dette Blad; men hvoraf anføres, at den Steenart, som bruges dertil er en kulsurt Kalksteenart, som maae forskrives fra Solenhofen i Bayern, da den indenlandske fra Faxøe er ubrugelig. Med Afhandlingen følge 15 Steentryk i de forskjellige Maneere som vise hvorvidt denne Kunst hidindtil er bragt her i Landet: a) J Penmaneeren ere Prøver, leverede af Noder og Skrift; disse ere udarbeidede med en saadan Reenhed, Tydelighed og Skjønhed, at en større Fuldkommenhed ikke kan ønskes. b) Skriftprøverne i Overtryksmaneeren udvise ligeledes, at Konsten kan heri præstere alt hvad man kan forlange og Steentrykkeriet vilde gjøre sig fortjent ved at tage udmærkede engelske Skriftprøver til Mønster og udbrede her i Landet en tilstrækkelig Mangfoldighed af Forskrifter til Brug i private Huuse og i Skolerne. c) J den graverede Maneer med Naal paa Steen medfølge fire nydelige Prøver: nemlig Tordenskjolds Portrait, en Architecturprøve, et Prospect af Søllerød af en Fiinhed og Reenhed i sine mindste Partier, som ved Kobberet, og endelig et Kort over Livadien, som ligeledes er saa ziirligt og tydeligt, som man kan ønske det.